**ДО**

**ОБЩИНСКИЯ СЪВЕТ**

**НА ОБЩИНА ПЪРВОМАЙ**

**ДОКЛАДНА ЗАПИСКА**

**ОТ НИКОЛАЙ МИТКОВ – КМЕТ НА ОБЩИНА ПЪРВОМАЙ**

**ОТНОСНО: Одобряване на бюджетна прогноза за периода 2025 – 2027 г. на постъпленията от местни приходи и на разходите за местни дейности на Община Първомай.**

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ОБЩИНСКИ СЪВЕТНИЦИ,**

С писмо на Министерство на финансите БЮ № 1/19.02.2024 г., във връзка с Решение № 71/01.02.2024 г. на Министерския съвет, относно Бюджетна процедура за 2025 г., общините следва да представят в Министерство на финансите бюджетна прогноза за периода 2025 – 2027 г., в частта за местни дейности.

 Настоящата Бюджетна прогноза 2025 – 2027 г. е разработена в съответствие с изискванията на:

* Закона за публичните финанси;
* Наредбата за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на община Първомай.

При разработването на прогнозата са взети предвид насоките от изпратените указания от Министерство на финансите, действащата нормативна база и поетите ангажименти на общината.

Съгласно указанията на Министерство на финансите и чл.83, ал.2 от Закона за публичните финанси, Бюджетната прогноза за периода 2025 – 2027 г., в частта за местни дейности, следва да бъде одобрена от Общински съвет.

Приоритетите при съставянето на бюджетната прогноза на общината за 2025 – 2027 г. са съобразени с приетия План за интегрирано развитие на Община Първомай за периода 2021-2027г.:

* подобряване качеството на жизнената среда, изграждане и възстановяване на техническата инфраструктура;
* инвестиции в образованието, културата, здравеопазването и социалните дейности;
* запазване на равнището на предоставените публични услуги при повишаване на качеството им и разширяване на обхвата на електронни услуги, чрез повишаване ефективността на публичните разходи;
* развитие на местната икономика и постигане на икономически растеж.

Във връзка с гореизложеното и на основание чл.21, ал.2 във връзка с ал.1, т.12 и т.23 от Закона за местното самоуправление и местната администрация (ЗМСМА), чл.83, ал.2 от Закона за публичните финанси (ЗПФ), Решение № 71/01.02.2024 г. на Министерския съвет за бюджетната процедура за 2025 година, указанията за подготовката и представянето на актуализираните бюджетни прогнози от първостепенните разпоредители с бюджет за периода 2025 - 2027 г. на Министерство на финансите, дадени с писмо БЮ № 1/19.02.2024 г. и чл. 27 ал. 2 от Наредбата за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на община Първомай предлагам Общински съвет Първомай да вземе следното

**РЕШЕНИЕ:**

Приема Бюджетна прогноза на Община Първомай за периода 2025 – 2027 г. , в частта на местните дейности, по показатели на единната бюджетна класификация, както следва:

1. „Бюджетна прогноза за периода 2025 – 2027 г. , в частта на постъпленията от местни приходи и на разходите за местни дейности на Община Първомай“, съгласно Приложение № 1 (по образец на Министерство на финансите от БЮ № 1 /19.02.2024г., Приложение № 8);
2. „Прогноза на показателите за поети ангажименти и за задължения за разходи за 2024 и 2025 г.“ съгласно Приложение № 2 (по образец на Министерство на финансите от БЮ № 1 /19.02.2024г., Приложение № 1а);
3. „Прогноза за общинския дълг и разходите за лихви по него за периода 2025 – 2027 г. на Община Първомай“ съгласно Приложение № 3 (по образец на Министерство на финансите от БЮ № 1 /19.02.2024г., Приложение № 6г).

**Мотиви:** При разработването на **бюджетна прогноза за периода 2025 – 2027 г.,** са взети предвид насоките от изпратените указания от Министерство на финансите, действащата нормативна база и поетите ангажименти на общината.

Съгласно указанията на Министерство на финансите и чл.83, ал.2 от Закона за публичните финанси, Бюджетната прогноза за периода 2025 – 2027 г., в частта за местни дейности, следва да бъде одобрена от Общински съвет.

Приоритетите при съставянето на бюджетната прогноза на общината за 2025 – 2027 г. са съобразени с приетия План за интегрирано развитие на Община Първомай за периода 2021-2027г.

**Вносител:………/П/………….**

**НИКОЛАЙ МИТКОВ**

*Кмет на община Първомай*